**AGENȚIA PENTRU PROTECȚIA MEDIULUI ILFOV**

Nr. 3916/10.04.2024

# DECIZIA ETAPEI DE ÎNCADRARE

**Nr. din 10.04.2024**

 Ca urmare a solicitării de emitere a acordului de mediu adresată de **BLAGOCI ANCA COSMINA REPREZENTANTA a S.C. EUROINK ROMANIA SRL,** cu domiciliul în Bucuresti, strada Joita, nr. 60, sector 4, înregistrată la A.P.M. Ilfov cu nr. 3916/20.02.2024, cu completările ulterioare, în baza:

* **Legii nr. 292/2018** privind evaluarea impactului anumitor proiecte publice şi private asupra mediului;
* **Ordonanţei de urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sălbatice, cu modificările şi completările ulterioare, aprobate prin **Legea nr. 49/2011;**

autoritatea competentă pentru protecția mediului **A.P.M. Ilfov decide**, ca urmare a consultărilor desfăşurate în cadrul şedinţei Comisiei de Analiză Tehnică, din data de: 27.03.2024, că proiectul ***„*Construire doua hale depozitare P, hala depozitare si birouri P+2Ep, amenajare incinta, imprejmuire, utilitati”** propus a fi amplasat în Oras Popesti-Leordeni, Soseaua Oltenitei f.n., nr. cadastral 2581/3, jud. Ilfov, **nu se supune evaluării impactului asupra mediului si nu se supune evaluării adecvate.**

Justificarea prezentei decizii:

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

a). proiectul se încadreaza în prevederile Legii nr. 292/2018, Anexa nr. 2 pct. 10, lit. a – “ proiecte de dezvoltare a unitatilor/zonelor industriale”,

b). proiectul nu se incadreaza in prevederile Legii nr. 292/2018 privind evaluarea impactului anumitor proiecte publice și private asupra mediului, anexa nr. 1;

c).titularul și APM Ilfov au mediatizat în presa locală, cât și pe pagina web atât depunerea solicitării acordului cât și decizia etapei de încadrare;

d).lipsa observațiilor din partea publicului interesat;

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

**a)** proiectul propus nu intră sub incidența [art. 28](https://lege5.ro/Gratuit/geydqobuge/ordonanta-de-urgenta-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?pid=48878121&d=2018-12-11#p-48878121) din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea [nr. 49/2011](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2018-12-11), cu modificările și completările ulterioare.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă**

Conform adresei nr. 8120/08.04.2024, înregistrată la APM Ilfov cu nr. 3771/08.04.2024, emis de Administrația Bazinală de Apă Argeș-Vedea, nu este necesară elaborarea “ Studiului de evaluare a impactului asupra corpurilor de apă”.

**1.Caracteristicile proiectului:**

**1.1Descrierea proiectului:**

 Obiectul prezentului proiect este acela de a realiza doua hale depozitare parter, si o cladire depozitare parter inalt cu 2 etaje partiale unde vor fi amenajate birouri.

**Cele doua hale P** vor fi identice si vor avea dimensiunile in plan de 19,35 x 30,90 m, o inaltime la cornisa de 10.00m, iar suprafata construita de 598 mp.

# Descrierea instalatiei si a fluxurilor tehnologice existente pe amplasament

Procesul de productie poate fi descris ca un proces de mixare pentru cerneala flexo pe baza de apa sau solvent. Bazele de mixare, precum si varnishul si aditivii sunt achizitionati de la furnizori, constituiind materii prime pentru realizarea cernelii flexografice.

Mixarea se realizeaza prin amestecarea bazelor de cerneala cu varnishuri si aditivi, etc. Se realizeaza , astfel, produsul (calitate, culoare) cerut de clientii.

Sectia de mixare cerneala va fi impartita in 2: Cladirea de depozitare + birouri P+2Ep – adaposteste statia de mixare cerneala pe baza de apa, iar hala 2 adaposteste statia de mixare cerneala pe baza de solvent.

Mixarea reprezinta un proces simplu, digitalizat, care permite combinarea elementelor de baza conform retetelor companiei si depozitarea produsului final in recipiente similar.

Mixare se va face cu statii de mixare, statia de mixare pentru cerneala pe baza de solventi este prevazut cu protectie ATEX (protectie la partea electrica pentru spatiile potential explozive)

**Dotari tehnologice utilizate in procese tehnologice:**

**Echipamente cerneala:**

a) Linie computerizata de productie nuante – este folosita pentru productia de nuante pentru cerneala pe baza de solvent. Formata din 24 de butoaie inchise etans colegate prin pompe pneumatice la un panou central (calculator si statie de dozare). Utilajul este prevazut cu protectie ATEX (protectie la partea electrica pentru spatiile potential explozive). – amplasata in hala 2 – parter.

b) Statie de mixare cerneala – este folosita pentru productia de nuante pentru cerneala pe baza de apa. Formata din 24 de butoaie inchise etans colegate prin pompe pneumatice la un panou central (calculator si statie de dozare). Intreaga cantitate de apa intra in produs, nu se devarsa nimic in canalizare – amplasata in zona de depozitare generala a cladirii de depozitare + birouri P+2Ep

Sistem de ventilatie pentru cele 2 incaperi de productie – evacuarea aerului se face cu ajutorul a 2 ventilatoare de capacitate 5000 mc/h-300Pa si tubulatura aferenta – una din camera de productie cerneala pe baza de apa, una din camera de productie cerneala pe baza de solvent. Introducerea aerului se face cu ajutorul a 2 ventilatoare avand capacitatea de 3000 mc/h-300Pa si tubulatura aferenta.

# Bilant teritorial propus

**S teren analizat = 8333.00 mp Functiune propusa**

**HALA 1 DEPOZITARE SI BIROURI P+2E**

**S constr. propusa = 1935,81 mp**

S desfasurata propusa = 2795,54mp

Hmax = 12m

**HALA 2 DEPOZITARE P**

**S constr. propusa = 598,00 mp**

S desfasurata propusa = 598,00 mp

Hmax = 10m

**HALA 3 DEPOZITARE P**

**S constr. propusa = 598,00 mp**

S desfasurata propusa = 598,00 mp

Hmax = 10m

**TOTAL**

**S constr. propusa = 3131,81 mp**

S desfasurata propusa = 3991,54 mp

**S spatii verzi propuse = 2500,00mp~30%**

**S alei pietonale/auto/parcari =2701,19mp**

Hcornisa propus = 10,00 m

Hmax propus = 12.00 m Locuri parcare tiruri = 5locuri Locuri parcare auto =28locuri

**Utilități:**

**Alimentarea cu apă:** put forat de mica adancimea cu H=30 m .

**Evacuarea apelor uzate**

**Apele uzate menajere** rezultate de la grupurile sanitare, vor fi evacuate intr-un bazin vidanjabil, din beton armat, etans cu V2=60 mc

**Apele pluviale** provenite de pe platformele betonate vor fi trecute prin doua separatoare de hidrocarburi, urmând a fi dirijate către 2 bazine de retenție V3=V4=225mc, utilizate la intretinerea spațiilor verzi.

**Apele pluviale de pe acoperisuri vor fi evavcuate in bazinele de retentie V3=V4=225mc.**

**1.2. Cumularea cu alte proiecte**: Proiectul contribuie la dezvoltarea zonei.

**1.3. Utilizarea resurselor naturale**: În vederea executării lucrărilor de construcție se folosesc următoarele resurse naturale: nisip, agregate minerale, apă. Perioada construcției nu va implica utilizarea unor volume semnificative de materiale.

**1.4. Producția de deșeuri**:

În etapa de construcție vor rezulta deșeuri de materiale de construcție – nisip, piatră spartă, pământ, materiale plastice, polistiren, deșeuri metalice în cantități variabile. Pământul, nisipul, piatra spartă vor fi utilizate ca materiale de umplutură; celelalte deșeuri vor fi colectate în containere și eliminate cu societăți autorizate.

Deșeurile menajere rezultate pe perioada etapei de construcție și în timpul funcționării obiectivului – cod 20 03 01 – se colectează în pubele și vor fi transportate de către societăți autorizate.

Deșeurile reciclabile – plastic, hârtie, carton, lemn, sticlă, metal, diverse ambalaje etc. se vor colecta în recipiente separate și vor fi predate operatorului economic autorizat sau se vor valorifica la unitățile de profil.

**1.5. Emisii poluante, zgomot si alte surse de disconfort**:Activitățile din timpul lucrărilor de execuție vor avea un impact nesemnificativ și de scurtă durată asupra factorului de mediu AER.

Nu sunt așezări umane în apropierea obiectivului.

**2.Localizarea proiectului:**

Terenul este situat în intravilanul orasului Popesti-Leordeni, conform PUZ aprobat pron HCL nr. 54 din 16.06.2011.

Funcțiunea zonei conform PUZ : terenul este situat în zona: servicii publice, depozitare, productie, birouri, anexe si utilitati.

-relativa abundenţă a resurselor naturale din zonă, calitatea şi capacitatea regenerativă a acestora: **nu este cazul.**

-capacitatea de absorbţie a mediului, cu atenţie deosebită pentru:

* zonele umede – **nu este cazul.**
* zonele costiere –**nu este cazul.**
* zonele montane şi cele împădurite – **nu este cazul.**
* parcurile şi rezervaţiile naturale – **nu este cazul.**
* ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc: **nu este cazul.**
* zonele de protecţie specială, mai ales cele desemnate prin Ordonanţa de urgenţă a Guvernului nr. 57/2007 cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică:
* ariile în care standardele de calitate a mediului stabilite de legislaţie au fost deja depăşite: **nu este cazul**;
* ariile dens populate: **nu este cazul**.
* peisajele cu semnificaţie istorică, culturală şi arheologică: **nu este cazul.**

**3.Caracteristicile impactului potential:**

Se iau în considerare efectele semnificative posibile ale proiectelor, în raport cu criteriile stabilite la pct. 1 si 2, cu accent deosebit pe:

-extinderea impactului: aria geografică şi numărul persoanelor afectate – **nu este cazul.**

-natura transfrontalieră a impactului – **nu este cazul**;

-mărimea şi complexitatea impactului – **redusă**;

-probabilitatea impactului: **redusă**;

-durata, frecvenţa şi reversibilitatea impactului: **nu este cazul**.

**Condiţiile de realizare a proiectului:**

- Investiţia şi organizarea de şantier se vor realiza în condiţiile impuse prin Certificatului de urbanism nr. 329/26967/23.05.2022 eliberat de Primăria Orasului Popesti-Leordeni, jud. Ilfov şi prin avizele sau acordurile emise de instituţiile menţionate în acesta;

-Se vor respecta prevederile PUZ-ului aprobat cu HCL nr. 54/16.06.2011.

-Se vor lua măsuri de protecţie antifonică în zona de lucru;

- Se vor amplasa panouri de informare a cetăţenilor asupra viitoarelor construcţii şi modificări ale zonei;

- Se vor lua măsuri pentru diminuarea emisiilor de pulberi din zona şantierului prin umectarea spaţiului de lucru sau acoperirea pe cât posibil a acestuia;

**-** Se vor asigura dotările şi condiţiile tehnice necesare pe parcursul desfăşurării activităţii şi se vor lua măsuri corespunzătoare de evitare a riscurilor de incendii, poluare accidentală a apelor, aerului şi solului;

- Se vor utiliza echipamente, utilaje, vehicule în stare optimă de funcționare sau de generație recentă, prevăzute cu sisteme de reținere a poluantilor;

- Se va respecta durata de timp stabilită pentru implementarea proiectului.

- Lucrările se vor efectua fără a afecta proprietăţile invecinate;

- In situatia in care se vor semnala disconforturi create vecinatatilor, activitatea va fi sistata pana la remedierea acestora;

- Operatorul are obligatia sa asigure dotari corespunzatoare cu mijloace, structuri, dotari materiale si sisteme de management adecvate in scopul protejarii, la un nivel ridicat, a sanatatii populatiei si a mediului;

-În caz de poluări accidentale cu produse petroliere se utilizeaza produse absorbante de tip”biopetroabs”, filtre si lavete absorbante precum si kituri interventie depoluare;

- La ieşirea din şantier, se vor curăţa roţile autovehiculelor şi a altor utilaje, pentru a preveni transferul de moloz în afara amplasamentului pe drumurile publice;

- Pe durata organizării de şantier se vor monta panouri de protecţie, lucrările vor fi semnalizate corespunzător, asigurându-se protecţia circulaţiei pietonale şi auto în zonă;

- Pe durata execuţiei lucrărilor se vor lua măsuri pentru respectarea normele, standardele şi legislaţia privind protecţia mediului în vigoare (STAS 12574/1987, SR 10009/2017, Ord. nr. 462/1993 si H.G. nr. 1756/2006 privind limitarea nivelului emisiilor de zgomot în mediu produs de echipamentele destinate utilizarii in exteriorul cladirilor).

- Pe toată durata execuţiei şi funcţionării obiectivului se vor respecta prevederile:

* O.U.G. nr.195/2005 privind protecţia mediului aprobată cu modificări de Legea nr.265/2006, cu modificările şi completările ulterioare;
* O.U.G. nr. 92/2021 privind regimul deşeurilor cu modificările și completările ulterioare;
* Legea nr. 104/2011 privind protecţia atmosferei.
* Ordinului nr.119/2014 emis de Ministerul Sănătăţii.
* Ordinului nr. 756/1997 cu privire la factorul de mediu sol.
* Ordinului 1798/2007 pentru aprobarea Procedurii de emitere a autorizaţiei de mediu.
* Legea apelor nr. 107/1996, cu modificările și completările ulterioare;

- Se vor respecta prevederile Legii nr. 61/1991, modificata, privind sanctionarea faptelor de incalcare a unor norme de convietuire sociala, a ordinii si linistii publice;

- Se vor respecta prevederile Legii nr. 278/2013 privind emisiile industriale

- Se interzice poluarea solului cu carburanţi, uleiuri rezultate în urma operaţiilor de staţionare, aprovizionare, depozitare sau alimentare cu combustibili a utilajelor şi mijloacelor de transport în timpul construirii, datorită funcţionării necorespunzătoare a acestora. În cazul unor poluări accidentale se vor lua măsuri pedoameliorative;

- Se vor respecta prevederile Regulamentului General de Urbanism aprobat prin H.G. nr. 525/1996 în ceea ce priveste construcțiile, parcările și necesarul de spațiu verde;

- Se va respecta legislația de urbanism în vigoare;

- Drumurile de acces şi tehnologice, toate zonele a căror suprafaţă (învelişul vegetal) a fost afectată, vor fi refăcute şi vor fi redate folosinţelor iniţiale; Răspunderea pentru refacerea amplasamentului, drumurilor de acces și tehnologice, etc. revine în totalitate titularului de proiect;

- Se va asigura salubrizarea zonei și mentinerea curateniei pe traseul drumurilor de acces, pe toată perioada;

 - Vor fi luate măsuri pentru limitarea vibrațiilor produse de săpătură prin utilizarea de tehnologii performante de execuție și de fundare, în vederea încadrarii valorilor parametrilor vibratiilor în limitele admisibile stabilite de SR 12025-2/94 realizării lucrărilor;

- Pentru evitarea poluării accidentale cu materiale periculoase (scurgeri accidentale de combustibili, de ulei de motor), reparatiile mijloaceor de transport/utilajelor se vor executa doar la societati autorizate;

- Indicatorii de calitate ai apelor uzate menajere evacuate prin vidanjare nu vor depăși valorile maxime impuse prin H.G. 188/2002, NTPA 002/2002, modificat si completat de H.G. nr. 352/2005.

- Indicatorii de calitate ai apelor pluviale evacuate se vor incadra in limitele impuse de H.G. nr. 188/2002 - Anexa 3 – Normativul NTPA - 001/2002, modificata si completata de H.G. nr. 352/2005.

- Se va adresa Primariei Popesti-Leordeni in vederea inregistrarii bazinului vidanjabil in registrul de evidenta a sistemelor individuale adecvate, conform prevederilor HG nr. 714/2022.

- Se vor obtine si se vor respecta actele de reglementare emise de A.N. ”Apele Române” Administrația Bazinală de Apă Argeș-Vedea; In cazul în care ca soluțiile din avizul emis de Apele Române, nu corespund cu soluțiile prevazute în prezentul act emis de către APM ILFOV, atunci titularul are obligația de a solicita revizuirea prezentului act de reglementare;

*- La punerea ȋn funcţiune a obiectivului se va solicita la APM Ilfov obţinerea autorizaţiei de mediu, in conformitate cu Ord. MMDD nr. 1798/2007 pentru aprobarea procedurii de emiterii a autorizaţiei de mediu, cu modificările şi completările ulterioare;*

*- Activitatea se va putea desfășura numai cu respectarea reglementărilor stabilite conform planurilor urbanistice aflate în vigoare, cu privire la funcțiunea zonei, aprobate conform legii;*

*- În condițiile în care se va constata că activitatea nu este compatibilă cu funcțiunea zonei, stabilită conform legii și/sau că funcționarea obiectivului generază disconfort de orice natură, pentru așezările umane sau pentru factorii de mediu, activitatea va fi reevaluata conform prevederilor legale în vigoare;*

*- In situatia in care se vor semnala disconforturi create vecinatatilor, activitatea va fi sistata pana la remedierea acestora.*

- În vederea menținerii calității aerului, în parametri optimi, în zona amplasamentului, se vor respecta următoarele conditii:

* utilizarea apei, pentru suprimarea prafului în cantitățile, frecvența și proporțiile necesare, în zona de lucru, la sfarșitul fiecarei săptămâni de lucru, dacă nu se vor desfășura operațiuni active mai mult de două zile consecutiv;
* minimizarea activităților generatoare de praf (tăiere, spargerea betonului, etc.);

- Oprirea motoarelor tuturor vehiculelor aflate în stationare, în zona șantierului;

- Se vor alege trasee optime din punct de vedere al protectiei mediului, pentru deplasarea vehiculelor care transportă materiale de construcție care pot elibera în atmosferă particule fine; transportul acestor materiale se va face pe cât posibil cu vehicule dotate cu prelate;

- Transportul materialelor și transportul utilajelor grele se va realiza pe traseele stabilite, astfel încat sa nu creeze disconfort locuitorilor din zonă;

- Organizarea de șantier va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane și mediului înconjurător;

Pentru legalitatea si autenticitatea documentelor depuse la dosar se face raspunzator titularul proiectului. Conform art. 21, alin.(4) din OUG. 195/2005 privind protectia mediului, aprobată cu modificări și completări prin Legea nr. 265/2006, cu modificările și completările ulterioare ”răspunderea pentru corectitudinea informaţiilor puse la dispoziţia autorităţilor competente pentru protecţia mediului și a publicului revine titularului proiectului”.

       **Conform prevederilor Legii nr. 292/2018:**

 - anexa 5, art. 43, alin. (3) la finalizarea proiectelor publice si private care au facut obiectul procedurii de evaluare a impactului asupra mediului, autoritatea competenta pentru protectia mediului care a parcurs procedura verifică respectarea prevederilor deciziei etapei de încadrare;

 - anexa 5, art. 43 alin. (4) procesul - verbal intocmit in situatia prevazută la alin. (3) se anexează si face parte integranta din procesul - verbal de receptie la terminarea lucrărilor.

          Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.

Nerespectarea prevederilor prezentei decizii a A.P.M. Ilfov, se sancționează conform prevederilor legale în vigoare.

      Proiectul propus nu necesită parcurgerea celorlalte etape ale procesului de evaluare a impactului asupra mediului de evaluare adecvată și de evaluare asupra corpurilor de apă.

 Proiectul deciziei etapei de încadrare a fost afişat pe site-ul http://apmif.anpm.ro.

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

În conformitate cu prevederile OUG nr.195/2005, aprobată prin Legea nr.265/2006 privind protectia mediului, cu modificările și completările ulterioare - "Art. 15 alin (2) lit a - «Titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum și asupra oricăror modificări ale condiţiilor care au stat la baza emiterii actelor de reglementare, înainte de realizarea modificării»;

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-11), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr.292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare.

Înainte de a se adresa instanței de contencios administrativ competente, persoanele prevăzute la art. 21 din Legea nr.292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr.292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-11), cu modificările și completările ulterioare.

**Director Executiv**

**Alina Laura POSTEIU**

|  |  |  |  |
| --- | --- | --- | --- |
| Nume și Prenume | Funcția | Data | Semnătura |
| Avizat:Iuliana GRIGORAS | Șef Serviciu A.A.A.  | 10.04.2024 |  |
| Întocmit:Corina Ecaterina NECULA CIOCHINA  | Consilier superior | 10.04.2024 |  |